Title: Avtrekksvifter punktavsug.pdf
Namestitev Glejte varnostna navodila zgoraj. Vgradnjo, električno priključitev in prvi zagon mora opraviti pooblaščeno osebje skladno z zahtevami in predpisi. Električna priključitev se izvede po vezalni shemi v priključni dozi ter po oznakah na priključnih sponkah in kablih. Vsi trifazni ventilatorji so odpremljeni iz tovarne pripravljeni za priključitev na omrežje 400 V 3~. Kabelske uvodnice zatesnite s slepimi čepi. Ventilator tipa K mora biti vgrajen tako, da je priključna doza v območju ±90 stopinj od vrha naprave. Če za trajni priključek uporabljate kable premera 12–14 mm, je treba uvodno pušo zamenjati (velja za ventilatorje tipov K, KV, RVF in KVK 125/160). Da se ohrani razred zaščite IP44, ventilatorji RS ne smejo biti vgrajeni tako, da bi priključna doza/plošča motorja gledala navzgor (Sl. 1).Pri nameščanju KBT v prostorih z visoko vlago (npr. pralnica) je ključnega pomena zadostna drenaža ventilatorja. Tako preprečite škodo na ventilatorju, ki lahko nastane v primeru nizkih temperatur.